Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106767&kokkuvotted=false&jaotusedVaikimisiAvatud=
Timestamp: 2020-02-21 12:23:08+00:00
Document Index: 3754562

Matched Legal Cases: ['Riigikohus ', 'kohus ', '§ 88', '§ 88', 'Riigikohus ', 'Riigikohus ', '§ 270', '§ 39', '§ 87']

kohane advokaaditasu
kohtukulud moodustavad summad
3-1-1-109-02 Riigikohus 31.10.2002
Kaitsjatasu väljamõistmiseks isikult juhtudel, mil kohus on kutsunud kaitsja kohtuistungile omal algatusel, kuigi kohtualune on eelnevalt kaitsjast kirjalikult otsesõnu loobunud ja tegemist ei ole KrMK §-s 38 sätestatud kaitsja kohustusliku osavõtu juhuga, puudub seaduslik alus.
kassatsioonkaebuse- ja protesti esitamise alus
Kaitsjatasu määrus kuulub orgaaniliselt kohtuotsuse juurde - vastavalt KrMK § 88 lg-le 4 tehakse kõnealune määrus üheaegselt kohtuotsusega. Seetõttu on põhjendatud, et nii apellatsioon- kui ka kassatsioonkaebuses võib vaidlustada ka kaitsjatasu väljamõistmist ning et ka KrMK § 88 lg 4 alusel tehtav kaitsjatasu määrus on nii apellatsiooni- kui ka kassatsiooni korras vaidlustatav.
3-1-1-52-01 Riigikohus 17.05.2001
Eesti Vabariigi Maailma Kaubandusorganisatsiooni asutamislepinguga (Marrakeđi lepinguga) ühinemise protokolli ratifitseerimise seaduses sätestatakse muuhulgas kohtu õigus kohustada õigusevaldaja õiguste rikkujat tasuma kohast advokaaditasu. Siinjuures tuleb aga tunnistada ka kohtu õigust vähendada kohtukulusid või jätta välja mõistmata põhjendamatud kohtukulud, s.o kulud, mis pole üldse vajalikud või pole kohased arvestades konkreetset haldusõiguserikkumise asja.
3-1-1-112-98 Riigikohus 10.11.1998
Tsiviilhageja õigused tsiviilhagi esitamisel peavad olema võrdselt tagatud tsiviilhagi otsustamisel nii kriminaalmenetluses (hagi rahuldamisel süüdimõistva kohtuotsuse tegemisel) kui tsiviilkohtumenetluses (kriminaalmenetluse käigus hagi jätmisel läbivaatamiseks tsiviilmenetluse korras 3/4 KrMK § 270). Seetõttu on tsiviilhageja õiguste piiramine kriminaalmenetluses võrreldes tema õigustega hagi läbivaatamisel tsiviilkohtumenetluses käsitatav kriminaalmenetluse seaduse olulise rikkumisena AKKS § 39 lg 4 mõttes.
Lähtudes menetlusosaliste võrdse kohtlemise põhimõttest on tsiviilhagejal analoogiliselt kannatanuga õigus kasutada esindaja abi tsiviilhagi esitamisel kriminaalmenetluses. Seetõttu tuleb kohtukulude hulka KrMK § 87 p 4 alusel lugeda nii füüsilisest kui juriidilisest isikust tsiviilhageja esindaja tasu.